De kommer fra den rå boligblok, men de kalder sig "Prinsesser". Du kender dem fra bybilledet, de solariebrune piger med falske negle og en muskelmand under armen. DR 3's nye reportageserie bringer os ind bag de kunstige vipper og åbner døren til et unikt og lukket miljø, hvor skønhed kommer udefra, og hvor "Prinsesse" er en titel, der ikke kun tilhører Kongehuset. Seriens første afsnit handler om skønhed på Vestegnen. Hvor det er "in" at se fake ud, og hvor en piges make-up kan være et skjold og et våben. Udløber: 30. sep 2022